Държавен вестник, бр. 87, 2010 г., стр. 17

БРОЙ  87	
Д Ъ Р Ж А В Е Н  В Е С Т Н И К 	
СТР.  17  
(4) Заинтересуваните лица се конституират 
като ответници в производството пред съда 
в срока по ал. 1 чрез подаване на заявления 
до съда, които съдържат:
1. трите имена и адреса, телефон, факс и 
електронен адрес, ако има такъв – за българ­
ските граждани;
2. трите имена и личния номер за чужденец 
и адреса, заявен в съответната администра­
ция, телефон, факс и електронен адрес, ако 
има такъв;
3. фирмата на търговеца или наимено­
ванието на юридическото лице, изписани и 
на български език, седалището и последния 
посочен в съответния регистър адрес на уп­
равление и електронния му адрес;
4. номер на делото;
5. акта, който се оспорва, и органа, който 
го е издал;
6. изявление, че заинтересуваното лице 
желае да бъде конституирано в производството 
като ответник;
7. подпис на заявителя.
(5) Към заявлението по ал. 4 се прилагат 
писмени доказателства, удостоверяващи ка­
чеството на заинтересувано лице на заявителя.
(6) Със заявлението по ал. 4 е недопус­
тимо да се правят искания за отмяна на 
индивидуалния административен акт, както 
и за присъединяване към подадени жалби в 
законоустановения срок.
(7) Нередовности в подадените заявления 
по ал. 4 се отстраняват по реда на чл. 158 от 
Административнопроцесуалния кодекс.
(8) Съдът с определение конституира, съ­
ответно отказва да конституира, заявителите 
по ал. 4 като ответници в производството.
(9) Отказът по ал. 8 може да се обжалва 
в 7-дневен срок от съобщаването му с частна 
жалба по реда на глава тринадесета от Ад­
министративнопроцесуалния кодекс. Съдът се 
произнася с определение, което е окончателно.
(10) Решението на съда по дела, образувани 
по реда на ал. 1, има сила по отношение на 
всички заинтересувани лица.“
16. В § 5 от допълнителните разпоредби: 
а) в т. 62 след думата „такъв“ се добавя 
„със закон или“;
б) създава се т. 73:
„73. „Общински обекти от първостепенно 
значение“ са: общински пътища, метрополите­
ни, трамвайни трасета, улици от първостепен­
ната улична мрежа, депа или други съоръжения 
за третиране на отпадъци, гробищни паркове, 
както и други обекти – публична общинска 
собственост, определени в програмата по чл. 8, 
ал. 9 от Закона за общинската собственост за 
обекти от първостепенно значение.“
§ 74. В Закона за горите (обн., ДВ, бр. 125 
от 1997 г.; изм., бр. 79 и 133 от 1998 г., бр. 26 
от 1999 г., бр. 29 и 78 от 2000 г., бр. 77, 79 и 
99 от 2002 г., бр. 16 и 107 от 2003 г., бр. 72 и 
105 от 2005 г., бр. 29, 30, 34, 36, 80, 82 и 102 
от 2006 г., бр. 13, 24, 53 и 64 от 2007 г., бр. 43, 
54, Решение № 4 на Конституционния съд от 
2008 г. – бр. 63; изм., бр. 69, 70 и 91 от 2008 г., 
бр. 6, 12, 19, 32, 74, 80, 94 и 103 от 2009 г. и бр. 73 
от 2010 г.) се правят следните допълнения: 
1. В чл. 14 се създават ал. 4 и 5:
„(4) Гори и земи от горския фонд се считат 
изключени и с променено предназначение 
от момента на влизане в сила на подробен 
устройствен план, предвиждащ изграждане 
на национален обект или на общински обект 
от първостепенно значение, които стават пуб­
лична държавна или общинска собственост.
(5) В случаите по ал. 4 цената по чл. 19, 
ал. 1 не се заплаща.“
2. В чл. 14б, ал. 1 след думите „чл. 14, ал. 1, 
т. 1 и 2“ се добавя „и ал. 4“.
§ 75. В Закона за опазване на земеделските 
земи (обн., ДВ, бр. 35 от 1996 г.; изм., бр. 14 
и 26 от 2000 г., бр. 28 от 2001 г., бр. 112 от 
2003 г., бр. 18, 29 и 30 от 2006 г., бр. 13 и 64 
от 2007 г., бр. 36 и 43 от 2008 г. и бр. 10 и 103 
от 2009 г.) се правят следните допълнения:
1. В чл. 24 се създават ал. 5 и 6: 
„(5) Земеделските земи се считат с проме­
нено предназначение от момента на влизане 
в сила на подробен устройствен план, пред­
виждащ изграждане на национален обект 
или на общински обект от първостепенно 
значение, които стават публична държавна 
или общинска собственост.
(6) В случаите по ал. 5 държавната такса 
по чл. 30 не се заплаща.“
2. В чл. 25, ал. 1 се създава изречение 
трето: „В случаите по чл. 24, ал. 5 решение 
за промяна на предназначението се постано­
вява служебно от съответната комисия и не 
подлежи на обжалване.“
3. В чл. 26 след думите „по реда на чл. 25, 
ал. 2“ се поставя запетая и се добавя „с из­
ключение на чл. 24, ал. 5“.
§ 76. Разпоредбата на § 74 се прилага и 
за производства по изключване и промяна 
предназначението на гори и земи от горския 
фонд за изграждане на национални обекти 
и общински обекти от първостепенно значе­
ние, които не са приключили към датата на 
влизане в сила на този закон.
§ 77. Разпоредбата на § 75 се прилага и за 
производства по промяна на предназначението 
на земеделски земи за изграждане на нацио­
нални обекти и общински обекти от първо­
степенно значение, които не са приключили 
към датата на влизане в сила на този закон.
Законът е приет от 41-ото Народно събра­
ние на 21 октомври 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
8601